-Պարույր Սեւակը Վիգեն Խեչումյանի սեղանին տեսել էր իմ բանաստեղծություններն ու ասել էր. «Ուզում եմ տեսնել այս տղային, ես եմ խմբագրելու նրա գիրքը»։ Իմ երկրորդ գիրքը խմբագրելու ցանկություն էր հայտնել Գուրգեն Մահարին։ Ինքս շատ շատերին եմ նկատել ու խրախուսել. Արմեն Շեկոյան, Հրաչյա Սարուխան, Խաչիկ Մանուկյան։ Հիշում եմ իմ առաջին հանդիպումը Աշոտ Ավդալյանի հետ։ Նա մի փոքրիկ գրություն էր բերել Մինասից. «Իմ համագյուղացին է, շնորհքով տղա է, օգնի՛ր, որ գտնի իր ճանապարհը»։ Վերջին տարիներին մի երիտասարդ բանաստեղծի եմ խրախուսել՝ Անատոլի Հովհաննիսյանին։ Անկեղծ կասեմ, այսօր վերն ու վարը խառնվել են իրար, այնպիսի շփոթ է ու աղմուկ, որ հազիվ թե որեւէ մեկի ձայնը լսելի լինի։ Բոլոր չափանիշները ոտնահարված են, ամեն ոք կարող է գրողների միության անդամ դառնալ, տպագրվել «Գրական թերթում»։ Գրողների միության անդամին, «Գրական թերթում» տպագրվողին ո՞վ պիտի քննադատի, ո՞ր ամբիոնից…